﻿ Amazon Summer Sale: इन स्मार्टफोन पर मिलेगा बंपर डिस्काउंट, 4 मई से शुरू हो रही है सेल Amazon Summer Sale Start From 4 May Offer On Oneplus 6T Redmi Oppo Samsung | Tech News in Hindi
Amazon Summer Sale: अब तक की सबसे कम कीमत पर मिलेंगे ये स्मार्टफोन, 4 मई से शुरू हो रही है सेल
Updated Apr 30, 2019 | 15:54 IST
Amazon Summer Sale 2019: ई कॉमर्स कंपनी अमेजन पर 4 मई से समर सेल की शुरुआत हो रही है। इस सेल में आपको विभिन्न स्मार्टफोन पर बंपर डिस्काउंट मिलेगा।
अमेजन समर सेल 2019 में इन स्मार्टफोन पर मिलेगा डिस्काउंट
नई दिल्ली: अमेजन अपनी अगली सेल के लिए तैयार है। ई कॉमर्स कंपनी की समर सेल की शुरुआत 4 मई से हो रही है, जो चार दिनों तक चलकर 7 मई को खत्म होगी। अमेजन प्राइम मेंबर्स को इस सेल का एक्सेस 3 मई को ही दोपहर 12 बजे मिल जाएगा। अमेजन की इस सेल में लैपटॉप, स्मार्टफोन, स्पीकर, टैबलेट और अन्य प्रोडक्ट्स पर बंपर डिस्काउंट मिलेगा। आइए जानते हैं कि इस सेल के कुछ खास ऑफर्स के बारे में, जहां आप बड़ी बचत कर सकते हैं।
अमेजन ने अपने सेल में मिलने वाले सभी ऑफर्स से अभी पर्दा नहीं उठाया है, हालांकि ऑफर्स की एक झलक कंपनी ने दिखा दी है। अमेजन समर सेल में स्मार्टफोन और एक्सेसरीज पर 40 फीसदी तक डिस्काउंट मिलेगा। अमेजन इंडिया ने इस सेल में लोवेस्ट प्राइस एवर ऑफर प्रदान करने की बात कही है। जिसके तहत वनप्लस 6टी, रेडमी 6ए, रियलमी यू1, ऑनर प्ले, वीवो नेक्स और आईफोन एक्स पर डिस्काउंट मिलेगा।
फ्लैट डिस्काउंट के अतिरिक्त अमेजन समर सेल में एक्सचेंज ऑफर भी मिलेगा। ओप्पो एफ11 प्रो, सैमसंग गैलेक्सी एस10, वीवो वी15 प्रो, ओप्पो एफ9 प्रो और ओप्पो आर17 प्रो समेत कई स्मार्टफोन पर एक्सचेंज ऑफर मिलेगा। इस सेल में नो कॉस्ट ईएमआई का विकल्प भी मिलेगा। इसके अतिरिक्त आप अमेजन पर मोबाइल एंड एक्सेसरीज क्विज में हिस्सा ले सकते हैं और सही जवाब देकर ओप्पो ए5एस स्मार्टफोन जीत सकते हैं।
अमेजन समर सेल में विभिन्न बजट स्मार्टफोन पर भी डिस्काउंट मिलेगा। इस लिस्ट में सैमसंग गैलेक्सी एम10, रेडमी 6ए, वीवो वाई83 प्रो, ऑनर 8 एक्स, हुवावे वाई 9, जोलो जेड एक्स स्मार्टफोन पर भी डिस्काउंट मिलेगा। जबकि लोएस्ट प्राइस एवर ऑफर के तहत आप रेडमी 6 प्रो, रडेमी वाई2, ऑनर प्ले, ऑनर 10 लाइट पर डिस्काउंट मिलेगा। हुवावे पी30 प्रो, ओप्पो एफ11 प्रो, सैमसंग गैलेक्सी एस10, वीवो वी15 प्रो, गैलेक्सी एम30 और गैलेक्सी ए50 स्मार्टफोन पर भी डिस्काउंट मिलेगा।
Amazon Summer Sale: अब तक की सबसे कम कीमत पर मिलेंगे ये स्मार्टफोन, 4 मई से शुरू हो रही है सेल Description: Amazon Summer Sale 2019: ई कॉमर्स कंपनी अमेजन पर 4 मई से समर सेल की शुरुआत हो रही है। इस सेल में आपको विभिन्न स्मार्टफोन पर बंपर डिस्काउंट मिलेगा। अभिषेक मिश्रा